**ELŐTERJESZTÉS**

**Körmend Város Önkormányzata Képviselő-testülete 2017. október 26-i ülésére**

**Tárgy:** NIF ZRt. kisajátítást megelőző vételi ajánlatainak megtárgyalása –M8

Tisztelt Képviselő-testület!

A Magyar Állam nevében ismét vételi ajánlatokat kapott az M8 nyomvonalával érintett alábbi területekre a tulajdonos Körmend Város Önkormányzata:

* körmendi 0739/2, 0736, 0748, 0730, 0731, 0451/2 hrsz-ú ingatlanok.

Az ingatlanok elhelyezkedését térképen mutatjuk. Az ingatlanok árkok, egy pedig töltés.

Az ingatlanok adatai:

* 0739/2 hrsz: kivett árok, 1634 m2, ebből a Magyar Állam 89 m2-nyi területrészt kíván megszerezni, a vételi ajánlat: 10.057 Ft.
* 0736 hrsz: kivett árok, 3047 m2, ebből a Magyar Állam 476 m2-nyi területrészt kíván megszerezni, a vételi ajánlat: 53788 Ft.
* 0748 hrsz: kivett árok, 3289 m2, ebből a Magyar Állam 453 m2-nyi területrészt kíván megszerezni, a vételi ajánlat: 51189 Ft.
* 0730 hrsz: kivett töltés, 1 ha 2698 m2, ebből a Magyar Állam 390 m2-nyi területrészt kíván megszerezni, a vételi ajánlat: 44070 Ft.
* 0451/2 hrsz: kivett árok, 8139 m2, ebből a Magyar Állam 314 m2-nyi területrészt kíván megszerezni, a vételi ajánlat: 35482 Ft.
* 0731 hrsz: kivett árok, 3725m2, ebből a Magyar Állam 355 m2-nyi területrészt kíván megszerezni, a vételi ajánlat: 40 115 Ft.

A Magyar Állam igazságügyi szakértői értékbecslés alapján tett meg ajánlatát.

Az ingatlanok forgalomképtelenek, így azokra vonatkozóan érvényes adásvételi szerződés nem köthető, csak kisajátítással szerezhető meg a területrészek tulajdonjoga.

Az árkokat a NIF Zrt. ki fogja váltani, azaz vízjogi engedélyes terveket készített a vízelvezetés más módon történő biztosítására, erre vonatkozóan a rajzi anyagot előzetesen megkapta a Műszaki Iroda.

Kérem a Testületet, hogy adjon felhatalmazást a kisajátítási eljárásban a tárgyalásra.

**HATÁROZATI JAVASLAT**

Körmend Város Önkormányzata Képviselő-testülete megismerte a Magyar Államnak az M8 gyorsforgalmi út építésével érintett és Körmend Város Önkormányzata tulajdonában álló körmendi 0739/2, 0736, 0748, 0730, 0731, 0451/2 hrsz-ú ingatlanok területrészeire tett vételi ajánlatot.

Az ingatlanok forgalomképtelenek, így azokra vonatkozóan érvényes adásvételi szerződés nem köthető, ezért a Képviselő-testület felhatalmazza a Polgármestert arra, hogy a kisajátítási tárgyaláson részt vegyen, és ott az ajánlatokat elfogadó nyilatkozó tegyen.

Körmend, 2017. 10.18.

**Bebes István**

**polgármester**